छह संगठनों का प्रदर्शन .... पृष्ठ 11 का शेष
सवाईमाधोपुर. मांगेंपूरी कराने के लिए आए विशेष योग्यजन।
सवाईमाधोपुर. समस्याओंके निराकरण की मांग को लेकर ज्ञापन देने आए वाल्मिकी समाज के लोग।
ट्रेन्ड पैरामेडिकल एण्ड नर्सेज एसोसिएशन जिला शाखा ने निजी अस्पतालों में नर्सिंग एवं लेबटेक्निशियन की समस्याओं के निराकरण की मांग को लेकर मुख्यमंत्री के नाम कलेक्टर को ज्ञापन सौंपा। ज्ञापन में संगठन पदाधिकारियों ने बताया कि जिला मुख्यालय पर स्थित निजी अस्पताल संचालकों द्वारा नर्सिंग स्टाफ एवं लेबटेक्निशियनों की भर्ती मापदण्डों के विपरित कर आमजन के स्वास्थ्य के साथ खिलवाड़ कर रहे हैं। इससे नर्सिंग कर्मियों के भविष्य के साथ खिलवाड़ भी किया जा रहा है। ट्रेन्ड पैरामेडिकल एण्ड नर्सेज एसोसिएशन जिला शाखा ने निजी अस्पतालों में अधिकृत संस्था से रजिस्टर्ड नर्सिंग लेबटेक्निशियन कर्मचारी लगाने, सरकार द्वारा निर्धारित न्यूनतम मानदेय देने, निर्धारित अवकाश दिलाने, सुरक्षा के इंतजाम करने, कार्य समय सीमा अधिकतम आठ घंटे निर्धारित करने, प्रतिवर्ष दस प्रतिशत मानदेय बढ़ोतरी करने, बेड के अनुपात में नर्सिंकर्मी लगाने, अनुभव के आधार पर वेतन भत्ता देने, पीएफ काटने, मेडिकल इंश्योरेंश की सुविधा देने तथा वेतन का भुगतान खाते में कर पै स्लिप देने की मांग की है।
विशेषयोग्यजनों ने किया प्रदर्शन : विशेषयोग्य जन संघर्ष समिति जिला शाखा के लोगों ने जिलाध्यक्ष मुरारीलाल बैरवा के नेतृत्व में 21 सूत्री मांगों को लेकर कलेक्ट्रेट पर प्रदर्शन किया। इसके बाद अपनी मांगों का ज्ञापन कलेक्टर को सौंपा। जिलाध्यक्ष ने ज्ञापन में बताया कि गंगापुरसिटी को जिला बनाया जाए, विकलांग पेंशन राशि पांच सौ से 15 सौ रुपए की जाए, विकलांगों के बैकलॉग को भरा जाए, सुखद योजना की राशि अन्तरजातिय विवाह योजना के समान पांच लाख रुपए किए जाए, जिला स्तर पर छात्रावास खोला जाए सहित 21 सूत्रीय मांगों को लेकर मुख्यमंत्री के नाम कलेक्टर को ज्ञापन सौंपा है। विशेष योग्यजन अपनी मांगों को लेकर कलेक्ट्रेट पहुंचे। इस दौरान कलेक्टर का इंतजार करते समय पुलिस ने उन्हें कलेक्ट्रेट से बाहर भेज दिया। इससे नाराज विशेष योग्यजन मेगा हाइवे के पास सड़क पर आकर बैठ गए। उन्हें ज्ञापन देने के लिए मनाने एसडीएम लक्ष्मीकांत कटारा, पुलिस उपाधीक्षक सुभाष मिश्रा मानटाउन थानाधिकारी उदयभान मौके पर पहुंचे लेकिन योग्यजन नहीं मानें। इसके बाद अधिकारी वहां से चले गए। कुछ देर बाद सब इंस्पेक्टर मोबिन खान विशेष योग्यजनोंे के पास पहुंचे तथा ज्ञापन देने के लिए उन्हें मनाया। काफी मान-मनुहार के बाद विशेष योग्यजन ज्ञापन देने के लिए तैयार हुए। इसके बाद उन्होंने जिला प्रशासन को अपनी मंागों का ज्ञापन सौंपा। राजस्थान राज्य अधिकृत राशन विक्रेता नियोजक संघ जिला शाखा ने राशन विक्रेता को निश्चित मानदेय निर्धारित किए जाने की मांग को लेकर मुख्यमंत्री के नाम कलेक्टर को ज्ञापन सौंपा। संगठन के जिलाध्यक्ष पृथ्वीसिंह भारद्वाज ने ज्ञापन में बताया कि राशन विक्रेता का मानदेय निश्चित कर तीस हजार रुपए मासिक करने, दुकान का किराया देने, राशन विक्रेता के खिलाफ अनियमितता होने पर आपराधिक प्रकरण दर्ज नहीं करने, दो प्रतिशत प्रति क्विंटल छीजत करने, पोस मशीन के रखरखाव के लिए बीस रुपए प्रति क्विंटल देने, दुकान की वितरण अवधि पखवाड़े के स्थान पर साप्ताहिक करने, गोदाम पर राशन सामग्री की डोर स्टेप डिलेवरी निश्चित करने, 16 अगस्त को बंद होने पर निलम्बित राशन डीलरों का लाइसेंस बहाल करने आदि की मांग की है।
वाल्मिकीसमाज आरक्षण सामाजिक शोध समिति ने सौंपा ज्ञापन : अखिलभारतीय वाल्मिकी समाज आरक्षण सामाजिक शोध समिति ने वाल्मिकी समाज के प्रतिनिधित्व के लिए विशेष राजनीतिक, नौकरशाही शिक्षा में आरक्षण देने शोषण व्यवस्था समाप्त करने के लिए सफाई ठेका व्यवस्था समाप्त करने की मांग को लेकर कलेक्टर को ज्ञापन सौंपा है। संगठन ने पांच सूत्रीय मांगों को लेकर कलेक्टर को ज्ञापन सौंपा। उन्होंने ज्ञापन में मांग की है कि मृतका चन्द्रकला के हत्यारों को गिरफ्तार किया जाए, पीड़ित परिवार को सुरक्षा मुहैया कराई जाए, पीड़ित परिवार को 25 लाख की आर्थिक सहायता दी जाए, एक सदस्य को सरकारी नौकरी दी जाए, छाण राजकीय उच्च माध्यमिक विद्यालय का नाम चन्द्रकला सैनी के नाम पर रखा जाए, मृतका को वीरांगना पुरस्कार दिया जाए।
hin_Deva hin_Deva hin_Deva hin_Deva hin_Deva hin_Deva